настоящото споразумение страните се споразумяват, че понятието „особено неотложни случаи“ в параграф 3 означава случаи на съществено нарушение на настоящото споразумение от една от страните. Съществено нарушение на споразумението е:
 а)
 отказване от настоящото споразумение, което не се допуска от общите норми на международното право; или
 б)
 нарушаване на някой от съществените елементи на настоящото споразумение, посочени в член 2, параграф 3 и член 9, параграф 2.
 Член 55
 Улеснения
 За да се улесни сътрудничеството в рамките на настоящото споразумение, страните се споразумяват да предоставят на длъжностните лица и експертите, участващи в осъществяването на сътрудничеството, необходимите улеснения за изпълнение на техните функции съобразно със съответните вътрешни правила и разпоредби на страните.
 Член 56
 Интереси в областта на сигурността и разкриване на информация
 1. Разпоредбите на настоящото споразумение не засягат съответните закони и подзаконови нормативни актове на страните относно публичния достъп до официални документи.
 2. Никоя от разпоредбите на настоящото споразумение не се тълкува като изискване към някоя от страните по него да предоставя информация, чието разкриване тя счита за противоречащо на основните ѝ интереси в областта на сигурността.
 3. Страните потвърждават своя ангажимент за защита на класифицираната информация, получена в хода на тяхното сътрудничество.
 Член 57
 Определение на страните
 За целите на настоящото споразумение терминът „страните“ означава Съюза или неговите държави членки, или Съюза и неговите държави членки, съгласно съответните им компетентности, от една страна, и Афганистан, от друга страна.
 Член 58
 Териториално приложение
 Настоящото споразумение се прилага на територията, на която се прилагат Договорът за Европейския съюз и Договорът за функционирането на Европейския съюз, при спазване на предвидените в тези договори условия, и на територията на Афганистан.
 Член 59
 Влизане в сила, временно прилагане, срок на действие и денонсиране
 1. Настоящото споразумение влиза в сила на първия ден от втория месец, следващ датата, на която страните взаимно се нотифицират за приключването на правните процедури, необходими за тази цел.
 2. Без да се засяга параграф 1, Съюзът и Афганистан се договарят да прилагат временно части от настоящото споразумение, както са посочени от Съюза, съгласно установеното в параграф 3 и в съответствие със съответните си приложими вътрешни процедури и законодателство.
 3. Временното прилагане поражда действие от първия ден на втория месец след датата на получаване на следното:
 а)
 нотификацията от страна на Съюза относно приключването на необходимите за тази цел процедури, в която се посочват частите от Споразумението, които да се прилагат временно; и
 б)
 депозирането от страна на Афганистан на документата за ратификация в съответствие с процедурите и приложимото законодателство на Афганистан.
 4. Настоящото споразумение има първоначален срок на действие от десет години. Той се удължава автоматично за допълнителни последователни периоди от пет години, освен ако шест месеца преди изтичането на срока на действие, една от страните не нотифицира писмено своето намерение да не го удължава.
 5. Всички изменения на настоящото споразумение се извършват по взаимно съгласие на страните и влизат в сила само след като те са се нотифицирали взаимно за приключването на правните процедури, необходими за тази цел.
 6. Всяка страна може да прекрати настоящото споразумение, като представи